**NOTĂ INFORMATIVĂ**

**la proiectul Hotărârii Guvernului privind aprobarea Regulamentului cu privire la calificarea instalatorilor de cazane, furnale sau sobe, pe bază de biomasă, sisteme fotovoltaice și termice solare, sisteme geotermale de mică adâncime,**

**precum și a instalatorilorde pompe de căldură**

***Argumentarea necesității intervenției propuse***

Proiectul menționat supra este elaborat în contextul acțiunilor întreprinse de Ministerul Economiei și Infrastructurii întru elaborarea cadrului normativ secundar și de implementare a Legii Nr. 10 din 26 februarie 2016 privind promovarea utilizării energiei din surse regenerabile, prin care au fost transpuse în legislația națională principiile/prevederile Directivei nr. 2009/28/CE a Parlamentului European și a Consiliului din 23 aprilie 2009 privind promovarea utilizării energiei din surse regenerabile, inclusiv elementele pachetului III energetic - proces lansat în cadrul implementării angajamentelor asumate de către Republica Moldova în cadrul Tratatului Comunității Energetice, prin adoptarea Legii Nr. 117 din 23.12.2009 pentru aderarea Republicii Moldova la Tratat.

Domeniul regenerabilelor este o filieră a complexului energetic care poate veni cu un aport considerabil la creșterea gradului de securitate energetică a statului – unul din obiectivele de bază ale Guvernului Republicii Moldova. Astfel, un subiect de importanță majoră îl reprezintă corectitudinea instalării sistemelor SER. Numărul avansat de echipamente instalate atât în sectorul public cât și cel privat este unul impunător și în creștere. Existența unor programe de subvenționare au amplificat lucrurile, astfel, doar prin intermediului unui proiect de asistență tehnică au fost comercializate peste 1000 de centrale pe biomasă de mărimi mici în perioada 2012-2016, pe lângă un număr de peste 2000 de unități instalate de sectorul rezidențial din proprie inițiativă, în condiții de piață.

În ciuda vehiculării unor cifre aproximative, nu există o evidență strictă a tuturor echipamentelor instalate, a puterilor lor, precum și o dovadă a corectitudinii instalării acestora. În acest sens, se impune ajustarea cadrului legal de pe filiera instalării sistemelor SER de mărimi mici așa încât să se diminueze riscurile aferente instalării și operării acestora, precum și utilizării lor la randament maxim.

În contextul celor expuse, este necesar de reiterat faptul că, în conformitate cu prevederile Legii nr.10/2016 privind promovarea utilizării energiei din surse regenerabile, ținta națională obligatorie în domeniul energiei regenerabile constă în asigurarea unei ponderi de 17% a energiei regenerabile în consumul final brut de energie în anul 2020. În scopul identificării gradului de realizare a obiectivelor date, este necesară o evidență mult mai strictă a tuturor sistemelor deja instalate dar și a celor ce vor fi instalate în viitor. În sectorul energiei termice (încălzire-răcire), conform Planului Național de Acțiuni în domeniul energiei din surse regenerabile pentru anii 2013-2020 (aprobat prin Hotărârea Guvernului Nr. 1073 din 27.12.2013), precum și în conformitate cu Strategia Energetică a Republicii Moldova până în anul 2030 (aprobată prin Hotărârea Guvernului, nr. 102 din 05.02.2013), obiectivul sectorial constă în atingerea cotei de 27% energie termică produsă din SRE în consumul final brut de energie termică pentru anul 2020.

Astfel, conchidem asupra faptului că prevederile Legii energiei regenerabile nr.160/2007, nu au fost suficiente pentru a asigura evidența sistemelor instalate dar și promovarea, în linii generale, a valorificării potențialului regenerabil naționale, chiar și cel utilizat pentru scopuri de încălzire și răcire, la randamente maxim posibile.

Prin urmare, în vederea creării unui cadru clar și transparent aferent instalării sistemelor SER de dimensiuni mici, este elaborat proiectul Hotărârii Guvernului privind aprobarea privind aprobarea Regulamentului cu privire la calificarea instalatorilor de cazane, furnale sau sobe, pe bază de biomasă, sisteme fotovoltaice și termice solare, sisteme geotermale de mică adâncime, precum și a instalatorilorde pompe de căldură.

***Principalele prevederi, evidențierea elementelor noi***

În scopul asigurării utilizării cât mai eficiente a tehnologiilor ce utilizează energia din surse regenerabile, proiectul Hotărârii Guvernului privind aprobarea Regulamentului cu privire la calificarea instalatorilor de cazane, furnale sau sobe, pe bază de biomasă, sisteme fotovoltaice și termice solare, sisteme geotermale de mică adâncime, precum și a instalatorilorde pompe de căldurăvine să reglementeze activitatea de instalare a echipamentelor ce utilizează surse regenerabile de energie cu scopul de a:

1. utiliza la maxim potențialul echipamentelor ce produc/consumă energie din surse regenerabile;
2. asigura securitatea utilizării echipamentelor ce utilizează energie din surse regenerabile;
3. promovarea utilizării corecte și eficiente de către beneficiarii finali a echipamentelor ce utilizează energie din surse regenerabile.

Dea asemenea, proiectul Regulamentului are următoarele obiective de bază:

1. stabilirea de condiții transparente, obiective și neechivoce pentru calificarea instalatorilor de cazane, furnale sau sobe, pe bază de biomasă, sisteme solare fotovoltaice și termice solare, sisteme geotermale de mică adâncime, precum și a instalatorilor de pompe de căldurăcare utilizează surse regenerabilede energie *(*în continuare *- sisteme SER)*;
2. stabilirea condițiilor de ținere a Registrului instalatorilor de sisteme SER;
3. stabilirea drepturilor şi a obligațiilor de bază a instalatorilor de sisteme SER;
4. monitorizarea activității instalatorilor de sisteme SER și verificarea modului de instalare de către aceștia a sistemelor SER;

Precizăm că, calificarea instalatorilor de sisteme SER se efectuează prin aplicarea criteriilor stabilite în conformitate cu Regulament menționat cu înregistrarea acestora de către Autoritatea responsabilă în domeniul eficienței energetice și energiei regenerabile (în continuare - Autoritatea responsabilă) în Registrul instalatorilor de sisteme SER și respectarea cerințelor stabilite în acesta.

Totodată, proiectul Regulamentului prevede că, instalatorii pot fi calificați pentru una sau mai multe categorii de sisteme SER, după cum urmează:

1. Categoria A: Instalatori de cazane și sobe, pe bază de biomasă;
2. Categoria B: Instalatori de pompe de căldură și sisteme geotermale de adâncime mică;
3. Categoria C1: Instalatori de sisteme solare fotovoltaice;
4. Categoria C2: Instalatori de sisteme termice solare.

În funcție de categoria pentru care solicită să fie calificat, solicitantul obligatoriu Va deține certificat/ diplomă de studii tehnice, și după caz, autorizație valabilă de electrician autorizat și/sau permis de exercitare eliberat în condițiile Legii cu privire la energie electrică și Legii privind securitatea industrială a obiectelor industrial periculoase. Lista exhaustivă a actelor ce urmează a fi prezentate pentru fiecare categorie în parte, se stabilește de către Autoritatea responsabilă în conformitate cu orientările menționate în Anexa 1 la Regulament, se coordonează cu organul central de specialitate al administrației publice în domeniul energeticii, precum și se publică pe pagina oficială a Autorității responsabile.

Pentru a fi calificat și înregistrat în Registrul instalatorilor de sisteme SER, solicitantul trebuie să depună în adresa Autorității responsabile o declarație pe proprie răspundere privind calificarea în calitate de instalator de sisteme SER, întocmită în conformitate cu modelul stabilit de Autoritatea responsabilă, la care se anexează documentele enumerate la punctul 11 din Regulament.

Una din condițiile solicitate de respectivul Regulament ține de prezentarea unui certificat de absolvire a Cursului de instruire pentru instalatorii de sisteme SER. Acestea din urmă sunt organizate și/ sau pot fi organizate de către un șir instituții, precum asociaţiile profesionale, centrele de instruire din Republică, instituțiile publice (universitățile), sau chiar de producătorii/ vânzătorii de echipamente.

O condiție înaintată față de cursuri este organizarea acestora conform programelor elaborate de către organizațiile și instituțiile cu drept de formare profesională, coordonate cu Autoritatea responsabilă și aprobate de Ministerul Educației, Culturii și Cercetării.

***Aspectul economic-financiar***

Promovarea Proiectul Hotărârii Guvernului privind aprobarea Regulamentului cu privire la calificarea instalatorilor de cazane, furnale sau sobe, pe bază de biomasă, sisteme solare fotovoltaice și termice solare, sisteme geotermale de mică adâncime, precum și a instalatorilorde pompe de căldură, nu reclamă cheltuieli suplimentare din bugetul de stat.

De precizat că, conform procedurii de calificare și înregistrare în Registrul instalatorilor de sisteme SER, toată responsabilitatea referitoare la veridicitatea informației prezentate va aparține solicitantului, fapt care va scuti Guvernul de cheltuieli suplimentare aferente funcției de control.

***Aspectul organizatoric și normativ.***

Proiectul Hotărârii Guvernului privind aprobarea Regulamentului cu privire la calificarea instalatorilor de cazane, furnale sau sobe, pe bază de biomasă, sisteme solare fotovoltaice și termice solare, sisteme geotermale de mică adâncime, precum și a instalatorilorde pompe de căldură, Va permite asigurarea respectării și aplicării prevederilor Legii nr.10/2016 privind promovarea utilizării energiei din surse regenerabile și va crea cadrul normativ de reglementare necesar pentru calificarea instalatorilor sisteme SER de dimensiuni mici, monitorizarea activității lor și a modului de instalare a echipamentului dat, Va fi asigurată instruirea lor permanentă și se Va cunoaște lista instalatorilor calificați.

De asemenea, în baza rapoartelor prezentate de instalatori se va evalua care instalații și de ce tip au fost montate pe parcursul fiecărui an și în ce localități, în așa mod se va asigura inofensivitatea instalării sistemelor SER de dimensiuni mici pentru beneficiari.

**Secretar de Stat Vitalie IURCU**

ex.: Nicolae OLARI

nicolae.olari@mec.gov.md

022.250.690